วันนี้ยกทั้งครอบครัวมาทานอาหารจีนที่ไม่ได้มานานค่ะ  ร้านซ้งโภชนานี่ดั้งเดิมมีสาขาอยู่เจริญนครซึ่งเปิดมานานกว่า 40+ ปี  และได้ขยายสาขาสองเพิ่มมาได้หลายปีแล้วเหมือนกัน (3ปีขึ้นอ่ะนะ)  แปลกใจนิดหน่อยว่าทำไมร้านดังสาขานี่ยังไม่มีใครรีวิวเลยอ่ะ

เมนูที่บ้านเราทานประจำคือ♨????หัวปลาหม้อไฟ♨????ค่ะ  ทีเด็ดร้านนี้อยู่ที่ต้นหอมเจียวสีน้ำตาลดำที่โรยหน้า  ทำให้ซุปหอมน้ำมันต้นหอมเจียวมาก  คราวนี้แอบผิดหวังเล็กน้อย  ที่ทางร้านลดปริมาณปลาไปมาก แต่กระหน่ำใส่เผือกแทน  แอบเซ็ง

จานที่สองที่แนะนำเลยคือ????ออส่วนนิ่ม ????☆☆ บ้านเราชอบที่นี่เพราะรสชาติโอเค และให้หอยเยอะ และสดดีค่ะ

จานต่อมาเป็น????ขาห่านอบหมี่???? อันนี้เราไม่ชอบทาน  แต่ที่บ้ายปลื้มมาก  เค้าว่าซอสปรุงรสอร่อย  เข้าเนื้อ ขนาดต้องสั่งหมี่อบมาเพิ่ม (หมี่ก้อนละ 100 แพงจัง)

จานสุดท้ายสั่ง????กุ้งทอดครีมสลัด????มาค่ะ  รสชาติเหมือนร้านอาหารจีนทั่วๆไป  ไม่มีอะไรพิเศษ

บรรยกาศในร้าน คนเดินกันขวักไขว่นิดนึง  ส่วนมากมาทานกันเป็นครอบครัวค่ะ พนักงานเยอะ เสริฟเร็ว ไม่ต้องคอยอาหารนานค่ะ